רבים מאתנו רוצים להגשים את “החלום”: להיות בעלים של דירה. כדי להגשים את משאלת הלב הנחשקת הזו, במרבית המקרים נצטרך לקחת משכנתה. אבל, האם אנחנו באמת מבינים את העסקה שאנחנו נכנסים אליה?
מדור הצעירים של עיריית גבעתיים, בשיתוף עם עמותת פעמונים, יקיים הרצאה ללא עלות בנושא שמעסיק רבים מהצעירים בישראל: רכישת דירה.
ההרצאה תתקיים ביום רביעי, 21.11.2018, בשעה 20:00, בבר “התפוצות” בגבעתיים (רח’ תפוצות ישראל 3).
המדובר בהרצאה שנייה בנושא בתוך חודש, זאת לאחר שלהרצאה הקודמת בנושא זה, המקומות אזלו בתוך 48 שעות.
בין הנושאים שיידונו בהרצאה: מהו ההון העצמי הנדרש לשם רכישת דירה? כיצד נכון לתכנן החזר חודשי? מהם מסלולי המשכנתה השונים ומה ההבדלים ביניהם? אילו עלויות נוספות מתלוות לרכישת דירה, ועוד.
בנוסף, בהרצאה יינתן הסבר על עיקרי התכניות הכלכליות החדשות של המדינה (כגון “מחיר למשתכן”), ואיך משכללים את כל זה לכדי תכנון משכנתה.
ההרצאה תועבר על ידי עומר גולן, יועץ פיננסי, בוגר תואר ראשון בחשבונאות מהאוניברסיטה העברית. עומר פעיל כיועץ משכנתאות בפעמונים, ארגון חברתי המדריך ומעניק יעוץ פיננסי ומספק ידע, כלים והרגלים נכונים בתחום.
ההרצאה מיועדת לצעירים בגילאי ה-20 וה-30. פרטים נוספים והרשמה בעמוד מדור הצעירים בפייסבוק: “צעירים וצעירות גבעתיים”.